cyanic-selkie/wikianc huggingface dataset:
Kongsberg Seatex
Produktområder
Helikopterdekk monitoreringssystemer / Høyende-løsninger for presisjonsposisjonering Relativ posisjonering Absolutt posisjonering Høyende GPS/Glonass løsninger AIS Infrastruktur for kystovervåking AIS Mobilstasjon for bruk ombord Prosjektorientert utvikling av dagens og fremtidens satellitt- og navigasjonssystemer
Eksterne lenker
Kongsberg Seatex
Ibiporã
Ibiporã er en kommune i delstaten Paraná i sørregionen av Brasil.
Holmestrand og Omegn Boligbyggelag
Holmestrand og Omegn Boligbyggelag var et boligbyggelag i Holmestrand i Vestfold, etablert 30. desember 1948. I 2009 fusjonerte Holmestrand og Omegn Boligbyggelag med Boligbyggelaget Usbl i Oslo.
Boligbyggelaget hadde vel 2 000 medlemmer og forvaltet 1 500 boliger i 70 borettslag, sameier og andre selskap.
Arbeidersamfunnets plass (Oslo)
Arbeidersamfunnets plass (1 ) er en plass i Hausmannskvartalene i Oslo sentrum, mellom Torggata, Hammersborggata (tidligere Henrik Ibsens gate), Calmeyers gate og Samfunnshuset (bygningen som huser Oslo Arbeidersamfunn).
Plassen har sitt navn etter denne bygningen i åtte etasjer, ferdig 1941 i funksjonalistisk stil. Her holdt Sentrum kino til, nå Sentrum Scene (adresse Arbeidersamfunnets Plass 1).
I 2008 og 2009 blir plassen rustet opp. En del av Torggata blir trukket inn som del av plassen, og det blir lagt nytt dekke og etablert utendørsscener.
Vis-à-vis denne, langs Hammersborggata, ligger Sentrum politistasjon.
Over Torggata ligger Torggata Bad, en monumental bygning ferdig 1928 i nyklassisisme med empirekarakter, offentlig bad frem til 1980, siden treningssenter, med spise- og utesteder og servicebedrifter.
Plassen ligger på området der Tukthuset lå fra cirka 1740 til 1930-tallet, da bygningene, som på det tidspunkt ble brukt til fengsel, ble revet. Noe av steinmurene fra allerede nevnte tukthus er bevart synlig i politibygningen (inngangen til Calmeyers gate) og i restauranten i nabobygningen over gaten.
Ingrīda Amantova
Ingrīda Amantova (født 21. juni 1960 i Cēsis, Cēsu fylke, Vidzeme i nåværende Latvia), er en sovjetisk tidligere aker fra det nåværende Latvia som deltok i de olympiske vinterleker 1980 i Lake Placid og 1984 i Sarajevo.
Amantova vant en olympisk bronsemedalje i aking under Vinter-OL 1980 i Lake Placid. Hun kom på tredjeplass i ener for damer, bak sin landsmann Vera Sosulja og Melitta Sollmann fra Øst-Tyskland.
Ligue 1 1948–1949
Ligue 1 1948–49 er en oversikt over fransk fotballs toppdivisjon denne sesongen. Selve toppdivisjonen ble startet opp i 1932-33.
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Grimslöv
Grimslöv er et tettsted i Alvesta kommune i Kronobergs län i Småland i Sverige. I 2010 hadde tettstedet 593 innbyggere.
Slireknefamilien
Slireknefamilien eller syrefamilien (Polygonaceae) er en plantefamilie i nellikordenen, (Caryophyllales). Den omfatter ca. 1100 arter fordelt på 46 planteslekter. Familien omfatter en del ugressplanter, særlig i syreslekta (Rumex). Disse kan være en plage i landbruket. Rabarbra (Rheum) hører også til slireknefamilien. Mange av artene inneholder mye oksalsyre og er derfor giftige.
Ordet slirekne er en sammensetning av slire og kne. Det bøyes slik på bokmål: et slirekne eller en slirekne – slirekneet eller slirekneen – slirekne(er) – slirekneene eller slireknea.
Egebergs Ærespris
Kammerherre Egebergs Ærespris (egentlig Kabinetskammerherre Egebergs ærespris for alsidig idrett) ble opprettet i 1919 av Ferdinand Julian Egeberg (1842–1921), og regnes som norsk idretts høyeste utmerkelse, som gis til utøvere som har markert seg i to eller flere forskjellige idretter. Kabinettkammerherren opprettet et fond på 10 000 kroner, en stor sum på den tiden, og i sine statutter vedtok Egeberg at fondets kapital skulle forbli urørt.
Prisen ble tidligere kun tildelt utøvere som utmerket seg i to distinkt ulike idretter, helst en sommer- og en vinteridrettsgren, men dette er endret. Frem til 1988 tolket Idrettsforbundet og den tre personer store «Egebergkomiteen» at prestasjonene som skulle kvalifisere til norsk idretts høyeste udmerkelse, måtte foregå innen samme kalenderår. I 1988 endret man statuttene, og Oddvar Brå kunne tildeles det eftertraktede trofeet. I tillegg til de sportslige kravene, sier statuttene også at kandidaten skal være en god rollemodell for idrettens grunnverdier. Tildelingen til Therese Johaug i 2020 ble av en del medier utfordret på punktet om å være en god rollemodell for idrettens grunnverdier, der de viste til Johaugs doping-dom fra 2016. Juryen viste til skillet mellom juks og det de mente var uaktsomhet fra Johaug. Prisen utdeles etterskuddsvis for innsats i det foregående året. Prisen har noen år blitt utdelt på Tolga, hvor Egeberg hadde hytte og omkom i en jaktulykke. Prisen er en bronsestatuett, utført av billedhuggeren Magnus Vigrestad (1887–1957). Statuetten forestiller en idrettsmann med laurbærkrans om overkroppen, som bæres frem av to idrettskamerater.
Mingo County
Mingo County er et fylke i den amerikanske delstaten Vest-Virginia. Det ligger sørvest i staten og det grenser mot Lincoln County i nord, Logan County i nordøst, Wyoming County i øst, McDowell County i sørøst og mot Wayne County i nordvest. Det har også grense mot delstaten Kentucky i vest.
Fylket ble grunnlagt i 1895 og er Vest-Virginias yngste fylke, og det er oppkalt mingo-indianerne.
WWE Raw
WWE RAW (også kalt Monday Night RAW) er en amerikansk sportsprogram om fribryting som har gått på amerikansk TV siden 1993. RAW er sammen med SmackDown! WWEs hovedprogram innen fribryting på TV. Serien var ble første gang vist i Amerika på kanalen USA Network fra 1993. I 2000 gikk serien over til kanalen TNN, som senere ble kjent som Spike TV. I 2005 ble programmet flyttet tilbake til USA Network.
Programmet sendes i direkte på USA Network. RAW sendes også i følgende land: Storbritannia, Irland, Canada, Australia, Portugal, Tyskland, Italia, Belgia, Finland, Malaysia, New Zealand, Hellas, India, Pakistan, Filippinene, Chile, Mexico, Norge, Bulgaria, Panama, Peru, Saudi-Arabia, Midtøsten, Polen, Romania, Serbia, Sør-Korea, Spania, Frankrike, Argentina, Sør-Afrika, Surinam, El Salvador og Honduras.
I Norge har programmet gått på TV 2 Zebra fra 2009.
Vitenskapsåret 1994
Vitenskapsåret 1994 er en oversikt over hendelser, prisvinnere, fødte og avdøde personer med tilknytning til vitenskap i 1994.
To verdener
To verdener (originaltittel: The Shopworn Angel) er en amerikansk romantisk dramafilm fra 1938, regissert av H.C. Potter og produsert av Metro-Goldwyn-Mayer. I hovedrollene spiller Margaret Sullavan, James Stewart og Walter Pidgeon. Filmen handler om en ung, naiv soldat som møter en sofistikert musikalstjerne.
Manus er skrevet av Waldo Pressman Salt og Howard Estabrook, basert på novellen «Pettigrew's Girl» (1918), skrevet av Dana Burnet. Novellen hadde blitt filmatisert to ganger tidligere, som Pettigrew's Girl (1919) og som Syndefull uskyld (1928).
Handling
Daisy Heath, en sofistikert musikalstjerne, møter Bill Pettigrew, en ung og naiv soldat fra Texas. Han er i New York og forbereder seg til han skal sendes til Europa for å delta i første verdenskrig. Bill vil gjerne imponere de andre soldatene og overbeviser Daisy om å late som hun er kjæresten hans. Det ender med at Bill frir til henne. Til tross for at Daisy har et hengivent forhold til sin manager og langvarige kjæreste, Sam Bailey, takker hun ja til frieriet slik at Bill kan reise til Frankrike med et optimistisk syn på fremtiden. Bill ender opp med å bli drept i krigen, og Daisy gjenopptar forholdet til Sam.
Alpekråke
Alpekråke (Pyrrhocorax pyrrhocorax) er én av to arter i slekten Pyrrhocorax, som tilhører underfamilien Crypsirininae i kråkefamilien (Corvidae). Arten er nært knyttet til klipper og fjell. Åtte underarter aksepteres.
Biologi
Arten forekommer i klippeformasjoner (langs kysten) og fjell (i innlandet) på De britiske øyer og i de sørlige delene av Europa, fra Portugal, Spania og Frankrike i vest og gjennom de sørlige Alpene under snøgrensa og videre østover gjennom Balkan og landene sør for og øst til Bosporos i Tyrkia, samt på La Palma i Kanariøyene, Marokko og Algerie i Nordvest-Afrika, samt i fjellene i Etiopia i Nordøst-Afrika, og fra østsiden av Bosporos og videre østover, gjennom store deler av det sentrale Asia til kysten av Gulehavet i Kina.
I Afrika (Etiopia) er arten mest vanlig i høyder omkring 2 000–2 500 moh., mens den i Himalaya frekventerer mest omkring 2 400– 3 000 moh. Arten observeres opp til 6 000 moh. om sommeren, og fjellklatrere har rapportert den opp til 7 950 moh. i Mount Everest.
Alpekråka blir omkring 38–41 cm og veier cirka 207–375 g. Den har glinsende blåsvart fjærdrakt og rødt kraftig nebb, som krummer lett nedover. Glansen på vingene går mer i grønt enn blått. De undre ekstremitetene er rosa og kraftfulle. Den minner om ei sort kaie, men flyr lettere og mer prydlig. Den er dessuten mer forsiktig enn kaia. Ungfuglene har gult nebb som senere blir rødt.
Hunnen legger mellom april og juni 3 til 6 egg som er brun- eller gråflekkete på gulhvit grunnfarge. Redet er som regel plassert i klipper i et hull eller en grotte.
Den lever av insekter, terrestriske bløtdyr og andre virvelløse dyr.
Inndeling
Inndelingen under følger HBW Alive og er i henhold til dos Anjos & Bonan (2017). Oppdelingen av underfamilier følger Jønsson et al. (2016). Alle norske navn følger Norsk navnekomité for fugl (NNKF) og er i henhold til Syvertsen et al. (2008), med unntak for navn gitt i parentes. Disse har fortsatt ikke fått avklart sitt norske navn og må derfor kun betraktes som beskrivende uttrykk.
Anarkafeminisme
Anarkafeminister peker på at autoritative veier og verdier, slik som dominering, utbytting, aggresjon, konkurranse osv., er høyt verdsatt i hierarkistiske samfunn, og er tradisjonelt sett på som «maskuline». I kontrast til dette er anti-autoritære verdier, som kooperasjoner, deling, medfølelse, sensitivitet, varme osv., sett på som «feminine» verdier og er dermed mindre verdsatt. Feministiske vitenskapskvinner har fulgt dette fenomenet tilbake til fremveksten av patriarkalske samfunn i den tidlige bronsealderen, og deres seier over kooperativt oppbygde samfunn hvor «feminine» verdier var rådende og respektert. Etter seieren over disse samfunnene ble slike verdier sett på som «dårlige», særlig for menn, siden menn var ansvarlige for dominering og utbytting. Derfor har anarkafeminister referert til opprettelsen av et ikke-autoritært anarkistisk samfunn bygd på kooperasjon, deling, gjensidig hjelp osv. som feminisering av samfunnet. Anarkafeministene mener at det ikke er mulig å «feminisere» samfunnet uten selvstyring og desentralisering. Dette fordi de patriarkalske verdiene de ønsker å styrte er innebygd i hierarkier.
Som alle andre anarkister mener anarkafeminister at personlig frigjøring er nøkkelen til likhet og frihet. Emma Goldman skrev: «Hennes utvikling, hennes frihet, hennes uavhengighet må komme fra og gjennom henne selv. Først ved å hevde seg selv som et individ, og ikke et sex-objekt. Så ved å nekte andre retten over hennes kropp; nekte å bære barn dersom hun ikke ønsker det selv, nekte å være en tjener av Gud, staten, samfunnet, ektemannen, familien osv., ved å gjøre livet lettere, men dypere og rikere. Ved å forsøke og lære meninga med livet i all dets kompleksitet, ved å fri seg fra frykten for samfunnets meninger og samfunnets fordømmelse.»
Anarkafeminister forsøker å passe på at feminismen ikke blir influert og dominert av autoritære ideologier, enten fra venstre eller høyre. De foreslår direkte aksjon og selvhjelp framfor reformistiske kampanjer som den «offisielle» feministbevegelsen favoriserer når den lager hierarkiske og sentraliserte organisasjoner.
Anarkafeminister går også imot den «offisielle» feministbevegelsen når det gjelder synet på kjønnskvotering. De mener ikke at det å få flere kvinnelige ledere, politikere og soldater er et skritt i riktig retning. Lederegenskapene en kvinne trenger å lære seg for å lede kapitalistiske selskaper er tekniker for å kontrollere og utnytte arbeidskraft, mens «feminisering» av samfunnet betyr å avskaffe ledere og kapitalistisk lønnsslaveri. «Vi ønsker ikke å bytte et maskulint hierarki med et feministisk hierarki.»
Det skjer ofte at mannlige anarkister, fordi de i teorien er imot sexisme, tror at de ikke er sexister i praksis. Anarkafeminister mener dette er feil, og har alltid brakt spørsmål om overensstemmelse mellom teori og praksis fram i lyset.
Historie
Anarkisme og feminisme har alltid vært nært knyttet til hverandre. Mange fremstående feminister har også vært anarkister, inkludert pioneren Mary Wollstonecraft, Louise Michel, Voltairine de Cleyre og selvfølgelig Emma Goldman. Freedom, verdens eldste anarkistavis, blei grunnlagt av Charlotte Wilson i 1886. I tillegg, alle de store anarkistiske tenkerne, bortsett fra Proudhon, støttet likestillingskampen. Frie kvinner bevegelsen i Spania under den spanske borgerkrigenen er et klassisk eksempel på kvinnelige anarkister som organiserer seg sjøl for å forsvare sin frihet og bygge et samfunn bygget på like rettigheter mellom kjønnene. Marilyn French mente at den første lagdelingen i samfunnet kom da menn begynte å herske over kvinnene, slik at kvinnene blei en lavere sosial klasse.
ESWT
ESWT (Extracorporal Shockwave Therapy) er tradisjonelt en metode/teknologi som anvendes innen medisinen mot steiner i urinveiene. Innenfor dette bruksområdet baserer man seg på den såkalt fokusert modus. rESWT (Radial extracorporal shockwave therapy) er en metode basert på samme teknologi, men som er modifisert for behandling av kroniske lidelser i bløtdelene/bevegelsesapparatet.
Historikk
Metoden ble tatt i bruk i Europa i 1990. I Norge ble den innført i 2001. I motsetning til resten av Europa, hvor dette anses å være en legebehandling, er det her til lands flest fysioterapeuter i privat praksis som anvender metoden ved sine klinikker. Metoden har fått det dekkende navnet trykkbølgebehandling på norsk.
Innen fysikalsk medisin og rehabilitering startet det med å anvende ESWT ved behandling av helspore. Man skjønte etter hvert at helsporen sjelden er det store problemet, men derimot overbelastning av senen. Det var da man fant ut at man måtte endre modus fra ESWT, en fokusert intervensjon, til en rESWt, en radial intervensjon. Sistnevnte sprer energien inn i vevet i den hensikt å stimulere prosesser. Undersøkelser ved tysk universitet viste at suksessraten ved bruk av denne 3. generasjon apparater, ble radikalt mye bedre. Det er denne metoden som har fått sin utbredelse blant fysikalskmedisinere i privat praksis i Skandinavia.
Indikasjoner
Vanlige indikasjoner for denne type behandling kan i dag benevnes som kroniske senelidelser. Gjennomgående rapporterer norske klinikker om gode resultater ved bruk av metoden på denne type lidelser. En gjennomgåelse av studier som er publisert de senere år viser en suksessrate på rundt 80 % etter 3 behandlinger, noe som korrelerer godt med det norske klinikker rapporterer.
Effekt
Effekt er i dag godt dokumentert ved flere universitet og sykehus i Europa. Den største undersøkelsen er gjort i forbindelse med FDA-godkjennelse for salg til spesialister innen ortopedisk medisin i USA. Denne undersøkelsen er en multisenterstudie der man behandlet et stort antall pasienter med plantar fasciitis, som også ble fulgt opp lenge etter avsluttet behandling. Konklusjonen er at metoden er sikker og effektiv. Metoden krever ikke bruk av smertedempende behandling, og er kostnadseffektiv.
Studier har også vist at trykkbølgebehandling ofte gir bedre effekt i kombinasjon med annen behandling som f.eks trening. Alvorlige bivirkninger er svært sjeldent og behandlingen regnes derfor som sikker. Noe smerte og hevelse kan oppstå i det behandlede området i timene etter behandlingen.
Kystnellikfly
Kystnellikfly (Hadena albimacula) er en sommerfugl som tilhører familien nattfly (Noctuidae). Den er bare kjent fra kysten av Østlandet i Norge.
Pavel Churavý
Pavel Churavý (født 22. april 1977 i Liberec) er en tsjekkisk kombinertløper.
Kystnellikfly
Utseende
Et middelsstort (vingespenn 32 – 36 mm), olivenbrunt og hvitt nattfly. Arten kan minne mye om flekkfly (Crypsedra gemmea), men skiller seg fra denne på at vingene ikke har tydelig grønnskjær, og på at de hvite områdene er mindre, dessuten er fasettøynene hårete. Forkroppen er olivenbrun med hvite striper på sidene. Forvingen er olivenbrun, hvit ved roten og i en bred, V-formet tegning ved framkanten rundt midten. Mellomlinjene, som avgrenser vingens midtfelt, er smale, bølgete og svarte og hvite. Midtfeltet er usedvanlig bredt. Langs ytterkanten går det en svart og hvibølgelinje i sik-sak. Bakvingen er lysgrå, mørkere langs ytterkanten.
Pavel Churavý
Han debuterte i verdenscupen i kombinert 26. februar 2000, og han har fire individuelle pallplasseringer i verdenscupen; to andreplasser og to tredjeplasser.
Churavý representerte Tsjekkia under Vinter-OL 2002, 2006 og 2010.
Kystnellikfly
Levevis
Arten lever ute ved kysten, på steinete strender, og på og rundt klipper, særlig der det er kalk i berggrunnen. Larvene lever på frøene av nikkesmelle (Silene nutans). De er bare aktive om natten og gjemmer seg nede i bakken om dagen. De voksne sommerfuglene flyr om natten i juni – juli, de kommer gjerne til lys og besøker også blomster.
Utbredelse
Kystnellikflyet er utbredt i Europa, unntatt lengst i nord. I Norge er den bare funnet langs kysten fra Østfold til ytre Telemark.
Pavel Churavý
OL-resultater
Torino 2006
Vancouver 2010
Irisk
Irisk kan vise til:
Marit Wiig
Marit Wiig (født 1949) er en norsk offentlig tjenestemann, idrettsleder og tidligere håndballspiller. Hun har hatt flere lederderstillinger, både innen det private og offentlige. Blant annet har hun vært avdelingsdirektør i NHO og ekspedisjonssjef i Idrettsavdelingen i Kulturdepartementet.
Karrière
Wiig er utdannet jurist ved Universitetet i Oslo i 1975.
I 1976 ble hun ansatt i Forbruker- og Administrasjonsdepartementet, hvor hun var ekspedisjonssjef fra 1986–1990. Deretter avdelingsdirektør i Norges Postsparebank (1990–1992), seniorrådgiver i Verdensbanken i Washington (1992–1994), direktør i Administrasjonsavdelingen i Postbanken (1994–1995) og direktør for Avdeling for lønns- og arbeidsvilkår i Næringslivets Hovedorganisasjon (NHO) (1995–1999). I 1999 ble hun i statsråd tilsatt som direktør i Toll- og avgiftsdirektoratet for seks år. I 2005 fikk hun åremålet forlenget, men gikk av etter eget ønske i 2007. Wiig var deretter spesialrådgiver ved Senter for statlig økonomistyring før hun i 2010 ble utnevnt til ekspedisjonssjef i Idrettsavdelingen i Kulturdepartementet. Fra 2015 til 2019 var hun president for Norges Golfforbund.
Idrett
Wiig spilte håndball på Vestar og vant flere seriemesterskap.
Hun har også hatt verv og lederstillinger innen idretten. Hun var visepresident i Norges Håndballforbund fra 1984 til 1988, styremedlem i Norges Idrettsforbund fra 1987 til 1990 og visepresident fra 1990 til 1994. Fra 1988 til 1994 var hun også styremedlem i Lillehammer Olympiske Organisasjonskomité (LOOC). Hun stilte til valg som idrettspresident i 1994, men tapte avstemningen mot Arne Myhrvold. Hun har også vært leder for Norges idrettsforbund og olympiske og paralympiske komites lovutvalg, men trakk seg fra dette vervet i mars 2010 etter å ha blitt utnevnt som ekspedisjonssjef i Kulturdepartementet.
Hjortsberga
Hjortsberga er et tettsted i Alvesta kommune i Kronobergs län i Småland i Sverige. I 2010 hadde tettstedet 245 innbyggere.
Yinxu
Yinxu (kinesisk: 殷墟; pinyin: Yīnxū = «Yin-ruinene») antas å være restene etter den siste hovedstaden under Shang-dynastiet i Kina, den periode som også kalles Yin-dynastiet. Beliggenheten er nord i provinsen Henan, i landsbyen Xiaotun i distriktet Yindu nær den moderne byen Anyang.
Her er en modell av en hovedhall, en imitasjon av et keiserpalass, og en replika av gravkammeret til general Fu Hao.
Funnene av mange store graver bekrefter at Yin var Shang-dynastiets åndelige og kulturelle senter. Noen av gravene var mer enn 20 meter dype. En av de mest bemerkelsesfulle graver var for Fu Hao (død ca. 1250 f.Kr.), hustru til den 21. Shang-herskeren, Wu Ding. Hun var den første kvinnelige general i kinesisk historie. Denne graven var, i motsetning til alle de andre, ikke vært utsatt for gravplyndring. Den hadde seks hundeskjeletter og minst 16 menneskeskjeletter ved siden av Fu Faos eget, mer enn 440 bronsegjenstander, nesten 600 utskjæringer av jade, stein eller bein, og rundt 7 000 pengeskjell.
Det ble også funnet mange orakelbein i Yinxu, særlig i utgravningsfelt nr. 127, der 17 096 orakelinskripsjoner ble funnet.
Yinxu kom med på UNESCOs leste over verdensarven i 2006.
Sanitetsbind
Sanitetsbind, ofte kalt menstruasjonsbind, mensbind, damebind eller bare bind, er vatterte stoffbind som skal suge opp blod og utflod, særlig under mensen, den månedlige menstruasjonen hos kjønnsmodne jenter og kvinner som ikke er gravide. Moderne menstruasjonsbind er engangsbind som legges i trusa og kastes etter bruk. Mange benytter isteden tampong som menstruasjonsbeskyttelse, en absorberende bomullshylse som føres inn i skjeden. Nyere alternativ er damebeger eller menskopp, en myk kopp som bæres i skjeden og tømmes jevnlig.
Sanitetsbind kan også brukes ved andre tilstander, for eksempel hos kvinner som nylig har født eller pasienter med utflod eller blødninger.
De fleste produsentene av engangsbind tilbyr følgende typer: normal, normal med vinger, lang, lang med vinger og nattbind. En kan også velge mellom ultra- eller maxibind. Miljø- og ressursvennlige tøybind som kan vaskes og brukes om igjen, kan kjøpes ferdig eller sys selv.
Historie
Fram til 1940-tallet strikket, heklet eller sydde de fleste kvinnene i Norge sine egne mensbind. Dette var kluter og stofflapper som de måtte vaske. Det ble også brukt andre, improviserte og billige løsninger for å beskytte seg.
De første fabrikkproduserte damebindene kom like før 1900. I 1920 lanserte det amerikanske selskapet Kimberly-Clark produktet «Kotex», det første mensbindet som kvinnene kunne kaste etter bruk. Materialet i engangsbindet ble laget av papirmasse, hadde fire ganger bedre sugeevne enn bomull og var forholdsvis billig. Det ble opprinnelig utviklet til bruk i bandasjemateriell for sårede soldater under første verdenskrig, men materialet skiftet bruksområde da produsenten ville utnytte produksjonskapasiteten etter freden høsten 1918. Kimberly-Clark fulgte opp med «Kleenex», engangslommetørklær i papir, i 1924. Selskapet hadde i 2017 omkring 42 000 ansatte.
Produksjonen av moderne varianter i Norge startet opp etter andre verdenskrig. Rimelige og effektive engangsbind ble vanlig i løpet av 1950- og 1960-åra.
Norsk bindproduksjon skjedde blant annet ved bedriften A/S SABA i Tønsberg. I 1954 utviklet SABA «Saba de-Luxe – bindet med bomull» som var dyrt, men skulle være bedre enn konkurrentenes. Nyvinningene førte til økt salg fra denne produsenten, som solgte 400.000 10-pakninger i 1954 og ca. 4,5 millioner 10-pakninger i 1960.
Tidlige engangsbind ble brukt sammen med et diskret hoftebelte eller festet med nåler eller spenner. Siden kom blant annet «Saba Self Sit», bind som ikke skulle knyttes fast, men isteden hadde et lag skumgummi for å holde seg på plass i tettsittende underbukser. Nyere typer brukte dobbeltsidig teip.
Fram til 1960-åra ble menstruasjon betraktet som noe privat det var upassende å snakke offentlig om. Lenge var det heller ikke lov å annonsere for hygieneartikler. Slike produkter ble på 1950-tallet fortsatt ikke utstilt i vanlige butikker, men solgt diskret under disken. Noen rev også av merkene og la varene i gråpapir. Fram til rundt 1960 hadde mensbeskyttelse stort sett blitt solgt på apotek og i damekonfeksjonsforretninger, men ble siden vanlig i norske dagligvarebutikker.
Tamponger var tidligere forbudt i Norge på grunn av frykten for helseskade, men ble lov å selge fra slutten av 1950-tallet. I 1962 inngikk A/S SABA avtale med den svenske produsenten Mölnlycke AB om enerett til å selge tampongmerket «o. b.» i Norge. På 1990-tallet brukte rundt 20 prosent av menstruerende kvinner tamponger istedenfor bind.
Også i dag kan en kjøpe tøybind som vaskes etter bruk.
Icaraíma
Icaraíma er en kommune i delstaten Paraná i sørregionen av Brasil.
Leonel Suárez
Leonel Suárez (født 1. september 1987 i Santiago de Cuba) er en cubansk friidrettsutøver som konkurrerer i mangekamp.
Middagsblomstfamilien
Middagsblomstfamilien (Aizoaceae) er en plantefamilie i nellikordenen, (Caryophyllales). Den omfatter ca. 1100 arter fordelt på 126 planteslekter.
Leonel Suárez
Suárez' første internasjonale mesterskap var OL 2008, der han deltok i tikamp. Han satte ny personlig rekord i fem av de ti grenene og forbedret sin personlige rekord i tikamp fra 8156 til 8527 poeng, noe som holdt til bronsemedalje.
Han deltok også i VM 2009 i Berlin der han tok sølvmedaljen bak amerikanske Trey Hardee.
Han vant gull i tikamp under de Panamerikanske leker 2011 i Guadalajara i Mexico.
Matematikk i dagliglivet
Matematikk i dagliglivet var eget målområde i Læreplanen for den 10-årige grunnskolen (L97). Et hovedfokus i dette var at en skulle ta utgangspunkt i situasjoner og problemstillinger fra elevenes eget dagligliv og la dem utforske og oppdage matematikken selv. Læreplanen foreslo blant annet at en kunne trekke inn situasjoner fra media og la elevene formulere problemer fra sitt dagligliv. I Kunnskapsløftet er dette tatt bort som eget målområde i matematikk, men planen fokuserer stadig på at en skal ta utgangspunkt i situasjoner fra dagliglivet.
En praktisk tilknytning til matematikkfaget har vært med i alle norske læreplaner i varierende grad. Det nye i L97 var at en skulle ta utgangspunkt i situasjoner fra dagliglivet i stedet for å bare bruke matematikken til å løse problemer og oppgaver fra dagliglivet. Den tankegangen som kommer til uttrykk i læreplanen er sterkt inspirert av den nederlandske tradisjonen som kalles Realistic Mathematics Education.
I forskning i matematikkdidaktikk forekommer ofte begrepet hverdagsmatematikk. Dette blir ofte definert som:
Slik sett er det en forskjell på matematikk i dagliglivet som fagområde og hverdagsmatematikk.
Kari Hansa & Gregers Hes
Kari Hansa & Gregers Hes var en kristen visegruppe som eksisterte fra 1974 til 1978, og ga ut to lp-plater.
Kari Saastad, Gregers Lundh og Hans Erik Schei (Hes) begynte som trio i 1974. Etter kort tid ble Hans Olav Mørk (Hansa) med og dannet kvartetten Kari Hansa og Gregers Hes. Folkgruppa opptrådte for første gang under dette navnet på gospelfestivalen på Hedmarktoppen sommeren 1974.
I 1976 kom gruppas første plate som greit nok het «Kari Hansa og Gregers Hes». Dette var en enkel produksjon med vokal, to akustiske gitarer og tverrfløyte, som lydmessig lå ganske nær opp til hvordan de lød live.
I 1978 ble kvartettens andre plate, «Vi er søsken», sluppet. På denne produksjonen, som var mer påkostet, la gruppa «Popol Ace-kompet» på flere av låtene. Pete Knutsen, bandets musikalske motor, arrangerte disse sporene med blant annet 14 strykere. Bandets tekniker, multimusiker Alf Emil Eik, var også tekniker i Scanax Studio i Oslo, der plata ble spilt inn.
Visegruppas opprinnelige besetning holdt sammen i fire år (1974–1978).
Gregers Lundh ga ut plata Veiviser som soloartist i 1978 (Kirkelig Kulturverksted), samme høst som Vi er søsken kom. Kari Saastad har vokalen på flere av platas spor. Alf Emil Eik overtok etter Hes, som sluttet i kvartetten i 1978. Gruppa opptrådte da under navnet Kari Hansa & Gregers Alf.
Eik ga ut Joy & Breaths of Eternity i 1979.
Da Hansa gikk ut av gruppa i 1981, dannet Kari, Alf & Gregers en trio og ga ut plata «Duell» i 1982 (CMLP / Master Music). Samme år, etter at Hes var tilbake i Norge, hadde Kari Hansa & Gregers Hes en reunion-konsert. Men det ble med denne ene konserten. Ikke før i april 2008 kom de sammen igjen for å opptre i forbindelse med Trefoldighetskirkas 150-årsjubileum. De hadde en mini-konsert i Trefoldighetskirka også i 2010.
Fjordelva
Fjordelva eller Fjordselva kan vise til flere elver i Norge:
Bondeparagrafen
«Bondeparagrafen» var § 57 i Norges grunnlov, som fra 1859 bestemte at landdistriktene skulle ha dobbelt så mange stortingsrepresentanter som bydistriktene. Så lenge paragrafen gjaldt måtte byene og landdistriktene velge representanter hver for seg. Bestemmelsen førte til at bydistriktene fikk langt flere representanter relativt til folketallet enn landdistriktene. Byenes overrepresentasjon varte til paragrafen ble opphevet i 1952. Det var særlig de mindre byene som fikk en klart større representasjon enn folketallet skulle tilsi.
På grunn av urbaniseringen ble byenes overrepresentasjon noe mindre etter hvert. Hensikten med paragrafen var trolig å sikre byene en overrepresentasjon, ifølge Andreas Føllesdal. Føllesdal skriver at Valglovutvalget (NOU 2001:3) villeder når det gir inntrykk av at skjevfordeling til landdistriktenes favør går tilbake til 1814. Ifølge Bernt Aardal fikk byene overrepresentasjon trolig for å balansere at bøndene i større grad enn det som var vanlig fikk stemmerett. Aardal skriver at «bondeparagrafen» er et misvisende navn. Ifølge den amerikanske statsviteren Robert J. Goldstein skyldes bondeparagrafen embetsmennenes forakt og frykt for bøndene.
Innføring
Grunnloven av 1814 sa at det skulle være minst 75, og ikke over 100 representanter, men det tallet ble overskredet og grensen på 100 opphevet i 1842. Grunnloven fastsatte i 1814 at landdistriktene skulle ha to representanter for hver representant i kjøpstedene. En grunnlovsendring den 26. november 1859 beholdt fordelingsprinsippet, men bestemt hvor mange stortingsrepresentanter hver enkelt kjøpstad og hvert enkelt landdistrikt skulle ha. Dette skapte «Bondeparagrafen». Tanken var ifølge Kleven i SSB at bydistriktene ikke skulle dominere for mye. Ifølge Bernt Aardal var hensikten å sikre byene større representasjon enn andelen av befolkningen skulle tilsi. Regelen innebar at byene (kjøpstedene) var egne valgkretser adskilt fra omlandet. En stortingsmann valgt fra et landdistrikt kunne da ved byutvidelse havne innenfor et annet valgdistrikt. For eksempel bodde Olav Oksvik i Bolsøy kommune som var et landdistrikt like utenfor bykommunen Molde. Dersom Oksviks bosted ble innlemmet i Molde kommune ved byutvidelse ville han havne innenfor kjøpstedene i Møre og Romsdal fylke og hans stortingsplass trolig gå tapt. Regelen førte til at byer som lå langt fra hverandre ble slått sammen til en valgkrets. Blant annet ble Trondhjem og Levanger behandlet som en valgkrets.
Utvikling
I 1840 var 90 % av det stemmeberettigede i landdistriktene og sank på grunn av urbaniseringen til 75 % i 1900. I perioden 1818-1830 hadde byen over en tredjedel av mandatene, og etter 1830 hadde landdistriktene ved noen valg over to tredjedeler. I 1838 møtte 32 representanter fra byene (mot 67 fra landdistriktene) og i 1859 møtte 50 fra byene (mot 67 fra landdistriktene). Ved utvidelsen av stemmeretten økte landdistriktenes andel til 80 % i 1905. Landdistriktenes andel av stemmeberettigede var i 1949 nede i omkring 67 % (den andelen mandater forutsatt i bondeparagrafen). Ved valgreformen i 1905 gikk Norge over fra indirekte valg til direkte flertallsvalg i enmannskretser. Valgreformen i 1919 innførte forholdstallsvalg i flermannskretser (med D'Hondts metode) og 50 av 150 representanter skulle komme fra kjøpstedene. I 1903 var byene Trondhjem og Levanger en valgkrets med 9000 innbyggere for hver stortingsrepresentant, mens landdistriktene i Trøndelag (Nordre og Søndre Trondhjems amt) 20.000 innbyggere for hver representant. I 1949 var det i landdistriktene gjennomsnitt 14600 stemmeberettigede for hver representant, mens i byene var det 14300.
Opphevelse
I 1952 ble «bondeparagrafen» opphevet og det valgtekniske skillet mellom by og land ble avskaffet etter mye strid. Dette skjedde med Arbeiderpartiet og Høyres stemmer. Som en del av Ap/Høyre-kompromisset ble også St. Laguës modifiserte oppgjørsmetode med delingstall på 1,4 innført. Kompromisset innebar en pakkeløsning der bondeparagrafen ble opphevet samtidig som utregningsmetoden ble endret. Dette var en grunnlovsendring og krevde dermed ⅔ flertall. Ifølge Guttorm Hansen ble kompromisset til i en samtale mellom Einar Gerhardsen og John Lyng i korridoren. Av de tilstedeværende representantene stemte 101 for å oppheve og 47 stemte mot. Av Arbeiderpartiets representanter stemte 82 for og 2 mot opphevelse, i Høyre stemte 14 for og 9 mot å oppheve paragrafen. Striden om paragrafen var særlig en strid innad i Høyre om hvilke velgergrupper partiet skulle konsentrere seg om. Opphevelsen av paragrafen førte til at Høyres profil som byparti ble styrket og det førte på kort sikt til splittelse på borgerlig side med dårlig tone mellom Bondepartiet og Høyre. Begrunnelsen var blant annet at det ikke lenger var et slikt skille mellom by og land som grunnloven la til grunn, og at kjøpstadsprivilegiene for lengst var borte. Stortingsvalget i 1953 var det første med fylkene som valgdistrikter der byer og landdistrikter valgt sammen.
Skøyen hovedgård
Skøyen hovedgård, med den tilhørende parken Skøyenparken, ligger på en høyde like nordvest for Frognerparken. Den bygningsmessige kjernen i dagens anlegg ble tegnet av Homansbyens arkitekt Georg Andreas Bull i senklassisistisk stil og stod ferdig oppført i 1871. Søylebåret veranda med dobbel hagetrapp i marmor og tårn i tre etasjer i italienskinspirert nyrenessanse ble tilføyd i 1895 og er tegnet av arkitekt Victor Nordan.
Navnet Skøyen (Skøien) kommer fra gammelnorsk Skodvin. Endelsen vin betyr eng eller beitemark og viser at gården hører til de eldste i Aker, bebygd før vikingtiden. I middelalderen lå gården under Hovedøya kloster, inntil den ved reformasjonen ble lagt under Kronen og senere solgt.
Gården hadde skiftende eiere før Nicolai Andresen d.e. kjøpte Skøyen i 1838. Det lå da et panelt hovedhus på eiendommen. Sønnen, bankier og russisk konsul Nicolai August Andresen, overtok gården i 1861 og fikk oppført en sommerbolig i senklassisistisk stil, tegnet av arkitekt G.A. Bull. Bankieren kjøpte etter hvert de tilstøtende brukene Mellom- og Nedre Skøyen, og gården ble deretter kalt Skøien Hovedgaard. «Gamlekonsulen» døde i 1894, og sønnen Nils August Andresen Butenschøn, som året før tok sin mors etternavn, overtok. Villaen ble nå tatt i bruk som helårsbolig. Victor Nordan tegnet i tillegg til veranda med hagetrapp og tårn en vestfløy, der spisesalen hadde overlys, og en buet vinterhave mot øst, som senere er revet. Da bygningen sto ferdig, hadde den 40 værelser og en grunnflate på 860 m2, inkludert veranda. I 1884 strakte eiendommen seg fra Hoffsbekken til Madserud og fra Vestre Gravlund til Drammensveien. Gården hadde eget badehus ved Bestumkilen til midten av 1920-årene. Store deler av gårdens areal ble bebygget med boliger fra slutten av 1970-årene.
Dagens eier, Tore Aksel Voldberg, kjøpte tunet og parken i 1996. Han har siden gjennomført en rekke restaureringsarbeider.
Hageanlegget er utformet i engelsk landskapsstil og var på «Gamlekonsulens» tid adskillig større enn i dag. Hageanlegget hadde over 2,5 kilometer singelganger, gangbroer, et par dusin benker og to lysthus. Den gangen var det blomsterrabatter nedover plenen foran hovedhuset helt til den andre siden av dammen, som da hadde både springvann og pram. På tross av stor motstand ble boligfeltet Casinetto oppført, og dermed forsvant mye av den opprinnelige Skøyenparken på 1980-tallet.
Bernhard Glass
Glass ble olympisk mester i aking under Vinter-OL 1980 i Lake Placid. Han vant konkurransen i ener for menn, foran italienske Paul Hildgartner og Anton Winkler fra Vest-Tyskland.
Torpsbruk
Torpsbruk er et tettsted i Alvesta kommune i Kronobergs län i Småland i Sverige. I 2010 hadde tettstedet 334 innbyggere.
Stabsadjutant
Stabsadjutant er en militær grad som har forskjellig betydning i de land den brukes eller har vært brukt.
Norge
Stabsadjutant er i Norge brukt om den yngste av offiseren i Generalstaben. Tidligere var også betegnelsen adjoint brukt.
Sveits
Stabsadjutant er i Sveits en høyere underoffiser, den laveste av tre grader innen NATO-graderingen OR-9, den høyeste granden av ikke-offiserer. De to andre OR-9 gradene er Hauptadjutant og Chefadjutant.
Miroslav Dvořák
Miroslav Dvořák (født 3. mars 1987 i Liberec) er en tsjekkisk kombinertløper.
Han debuterte i verdenscupen i kombinert 12. mars 2006, og hans beste individuelle verdenscup-plassering er en 7.-plass fra 2008.
Dvořák representerte Tsjekkia i Vinter-OL 2010 og i 2014.
Vágtázó Halottkémek
Vágtázó Halottkémek (på norsk: Galopperende likskuemenn) er et ungarsk band som spiller musikk i grenselandet mellom punk og ungarsk folkemusikk, med tydelige tekstmessige og kunstneriske referanser til hunerne og hunerkongen Attila, som styrte et imperium med utgangspunkt i dagens Ungarn frem til 400-tallet, så vel som ungarsk mytologi. Bandet er også kjent for å benytte seg av flere ulike uttryksformer, da særlig film i tillegg til musikken.
San Giorgio Maggiore-basilikaen
San Giorgio Maggiore-basilikaen (italiensk: ) er en basilika på San Giorgio Maggiore, en av øyene i Venezia. Kirken ble tegnet av den italienske renessansearkitekten Andrea Palladio. Fasaden vender ut mot Bacino San Marco og er sammen med klokketårnet et landemerke sett fra Markusplassen.
Historie
Den første kirken tilegnet Sankt Georg ble reist i det 8. og 9. århundre. I 982 ble øya gitt til benediktinerne, som grunnla som grunnla den tilstøtende klosteret. Den nåværende kirken ble bygget av Andrea Palladio som startet på oppdraget i 1565. Kirken er et av de mest kjente verkene til arkitekten fra Vicenza. Grunnstenen ble lagt i 1566, og i 1575 var veggene og basen til kuppelen ferdige. Kuppelen var ferdig i 1576 og koret i 1591. Andrea Palladio døde i 1580, og fasaden han hadde tegnet ble bygget av Vincenzo Scamozzi mellom 1597 og 1610.
Klokketårnet ble først bygget i 1467, men kollapset i 1774. Det nåværende tårnet, som er 75 m høyt, stammer fra 1791.
Eksteriør
Den hvite fasaden er satt sammen av to deler. Den høyeste har en kolossalorden av fire søyler på høye sokler. Kolossalordenen er plassert utenpå en lavere, men bredere klassisk tempelfront. Denne dobbelte fasaden var Palladios løsning på å benytte den klassiske tempelfronten på en kristen kirke, med et høyt midtskip og lave sideskip. Helt siden Santa Maria Novella ble bygget var dette en problemstilling. Palladio benyttet selv denne løsningen også på fasaden til kirken San Francesco della Vigna som han bygget omtrent samtidig, også i Venezia.
Vágtázó Halottkémek
Bandet ble startet i Budapest i 1975, men siden myndighetene mente de representerte en opposisjonell bevegelse, ble alle bandets første åtte konserter stoppet, og bandet var forbudt de neste elleve årene, selv om de opptrådte i ulike konstellasjoner en rekke ganger i denne perioden. Etter å ha bidratt til flere filmer og spilt flere konserter i vesten siden 1984, ble de i 1987 invitert til å delta på et arrangement i forbindelse med at Amsterdam var europeisk kulturhovedstad. Myndighetene forsøke først å nekte dem utreise, men etter henvendelse direkte fra Dronning Beatrix, fikk de anledning til å delta. Også i Østerrike måtte myndighetene gripe inn for å sikre at bandet fikk spille der.
Selv om de kun hadde deltatt på en samleplate, samt gitt ut en kassett i USA, fikk de etter hvert et betydelig navn, og artister som Einstürzende Neubauten, Iggy Pop, Henry Rollins og Jello Biafra snakket alle varmt om bandet. I 1988 kom den egentlige debutplata på tyske Sonic Boom Records; i likhet med de påfølgende utgivelsene, ble denne også utgitt i USA på Alternative Tentacles. Plata A semmi kapuin dörömbölve fra 1992 ga bandet et større publikum, og de fikk blant annet omfattende radiospilling i Belgia.
Iguaraçu
Iguaraçu er en kommune i delstaten Paraná i sørregionen av Brasil.
WWE Friday Night SmackDown!
WWE SmackDown Live (også kalt Tuesday Night SmackDown) er et amerikansk fribryting-/sportunderholdningsprogram som har gått på amerikansk TV siden 1999.
Sendinger
Før 1. september 2005 ble Smackdown sendt på torsdag kveld; fra 9. september 2005 til 9. januar 2015, ble det sendt på fredag kveld. Programmet returnerte til torsdag kveld 15. januar 2015. Smackdown debuterte opprinnelig i USA på UPN TV-nettverket 29. april 1999, men etter sammenslåingen av UPN og WB, begynte Smackdown å sendes på The CW i september 2006. SmackDown forble på CW-nettverket i to år før det ble flyttet til MyNetworkTV i oktober 2008. Smackdown flyttet til Syfy 1. oktober 2010, og er planlagt å flytte til USA Network tidlig i 2016. Siden sin første episode, har WWE Smackdown blitt kringkastet fra 162 ulike arenaer, i 147 byer, i syv forskjellige nasjoner.
Lars Magnus Ericsson
Lars Magnus Ericsson, L.M. Ericsson, født 5. mai 1846 på Norrtomta gård, Värmskog, Värmland, død 17. desember 1926 på Hågelby gård, Botkyrka, Stockholms län; svensk oppfinner og industrimann, grunnlegger av Telefonaktiebolaget LM Ericsson. Han var sønn til Erik Eriksson (1804–1858) fra Vegerbol, Värmskog, og Maria Jonsdotter (1810- før 1859) fra Mosterud, Stavnäs.
Ericsson ble født i Värmskog og vokste opp i den lille bygda Vegerbol, mellom Karlstad og Arvika. Da han var 11 år døde hans far og Ericsson måtte begynne å arbeide. Han arbeidet som rallar og gruvearbeider, både i Sverige og Norge. I 1867 flyttet familien til Stockholm og han tok arbeid hos Öller & Co som for det meste laget telegrafiutstyr. Efter seks år fikk han, takket være sine ferdigheter, stipend for å fortsette å utdanne seg utenlands. Han reiste til Sveits og Tyskland, blant annet arbeidet han hos Siemens og Halske. Da han i 1876 vendte tilbake til Sverige grunnla han og en kamerat fra Öllers & Co, Carl Johan Andersson, et lite, mekanisk verksted. De holdt til i et tidligere kjøkken på ca. 13 m² i Drottninggatan 15 i det sentrale Stockholm. Til å begynne med sysslet de med produksjon av matematiske og fysiske instrumenter, men snart begynte de å lage sin egen variant av telefonen. I 1883 begynte virksomheten å samarbeide med Henrik Tore Cerdergren, grunnlegger av Stockholms allmänna telefonaktiebolag, og Ericssons firma begynte å vokse ordentlig, til det som etter hvert utviklet seg til det vi i dag kjenner som Telefon AB L.M. Ericsson.
Se Ericsson for mer historikk om selskapet.
I 1900 trakk Lars Magnus Ericsson seg fra selskapet, han var da 54 år. Han beholdt sine aksjer frem til 1905, da han solgte dem.
Pensjonist
Han slo seg ned på Alby gård i Alby i Botkyrka kommune, hvor han skapte et mønsterjordbruk. Låven hans var storslått og moderne, med telefoner og fine oppfinnelser. Den finnes fremdeles og er i dag ombygget til kulturhuset Subtopia. Der finnes blant annet Cirkus Cirkör og en rekke opplevelses- og mediaselskaper.
I alderens høst lot Ericsson bygge Hågelby gård i Botkyrka kommune, dit han siden flyttet. Hågelby gård finnes fremdeles og er en stor og vakker opplevelsepark. Det er sagt at Ericsson var en krevende mann som ikke likte all publisiteten rundt sin person. Han var dypt respektert av sine ansatte. Han var motstander av patenter, da mange av selskapets produkter ikke hadde vært mulig å produsere om patentlovgivningen hadde vært mer effektiv. Han brydde seg ikke om at et norsk selskap kopierte telefonen hans, og hans egen telefon var stort sett en kopi av Siemens ditto. Hadde lovgivningen vært mer effektiv, hadde Bell kunnet patentbeskytte telefonen i hele verden, noe han nå ikke kunne. Fra begynnelsen trodde Ericsson ikke på at de store massene skulle være interessert i å eie en telefon, han så på den som et leketøy for overklassen.
Lars Magnus Ericsson døde i 1926 og ble begravet på kirkegården ved Botkyrka kyrka i Botkyrka, sør for Stockholm. Hans grav ble ikke merket med gravstein.
Shereefa Lloyd
Shereefa Lloyd (født 2. september 1982 i Clarendon) er en jamaicansk friidrettsutøver som konkurrerer på 400 meter.
Lloyds første internasjonale mesterskap var VM 2007 i Osaka, der hun ble nummer fem i sin semifinale og dermed ikke gikk videre til finalen. I det samme mesterskapet løp hun for Jamaicas stafettlag som tok sølv på 4 x 400 meter. To år senere var hun med på å ta ytterligere et VM-sølv på stafetten i Osaka.
Hun deltok også i OL 2008 i Beijing på 4 x 400 meter stafett, der Jamaica tok bronsemedaljene.
BVS
BVS, Bvs eller bvs kan ha flere betydninger:
Iguatu (Paraná)
Iguatu er en kommune i delstaten Paraná i sørregionen av Brasil.
Skifernellikfly
Skifernellikfly (Hadena caesia) er en sommerfugl som tilhører familien nattfly (Noctuidae). Den er funnet nord til Sør-Trøndelag i Norge.
Utseende
Et middelsstort (vingespenn 32 – 36 mm), blålig grått nattfly. Forvingen kan være helt uten tegninger, eller den kan ha mindre tydelige, mørke mellomlinjer midt i vingen og en lys bølgelinje langs ytterkanten. Bakvingen er grå.
Utbredelse
Arten er utbredt i Europa. I Norge forekommer den nord til Sør-Trøndelag.
Yamaha YZF-R1
Yamaha YZF R1 er en sports-motorsykkel fra Yamaha, introdusert i 1998.
Den yter 180 hk (fra 2009) og har en toppfart på 298 km/t.
Ivar Aavatsmark (1916–2004)
Ivar Aavatsmark (født 2. oktober 1916 på Høylandet, død 29. august 2004 på Kongsberg) var en norsk forstmann og organisasjonsmann. Han var skogbrukskandidat fra Norges landbrukshøgskole fra 1942, og var administrerende direktør i Norges Skogeierforbund 1949–1982. Han var nevø av generalmajoren og politikeren med samme navn, Ivar Aavatsmark.
Jonathan Felisaz
Jonathan Felisaz (født 26. oktober 1985) er en fransk kombinertløper.
Han debuterte i verdenscupen i kombinert 30. november 2007, og hans beste individuelle verdenscup-plassering er en tolvteplass fra 2010.
Felisaz representerte Frankrike under Vinter-OL 2010.
OL-resultater
Vancouver 2010
Hugo Hermansen
Hugo Anker Hermansen (født 20. juni 1879, død 20. september 1939) var en norsk kinodirektør og filmprodusent, som blant annet laget Norges første fiksjonsfilm Fiskerlivets farer.
Hugo Hermansen produserte tidlig nyhetsfilmer, men et sted mellom 1906 og 1908 laget han Norges første fiksjonsfilm Fiskerlivets farer.
Avisåret 1877
Avisåret 1877 er en oversikt over etableringer, nedleggelser, hendelser, prisvinnere og personer med tilknytning til aviser i 1877.
Skipsmegler
Skipsmegler er en person som er mellommann ved forhandling og kontraktsingåelse av kontrahering (bestilling) og utleie (charter) av skip og andre maritime konstruksjoner og tjenester. Skipsmegler er ingen beskyttet tittel og før var det vanlig at man ble opplært internt i ulike skipsmeglerfirma.
Vislanda
Vislanda er et tettsted i Alvesta kommune i Kronobergs län i Småland i Sverige. I 2010 hadde tettstedet 1 769 innbyggere.
Aigurande
Aigurande er en kommune i departementet Indre i sentrale Frankrike.
Historie
Byens navn kommer fra det galliske ordet «Equoranda», som viser til en elv som fungerte som grense mellom to galliske stammer (i dette tilfellet Pictonerne (fra Poitou) og Biturigene).
Argun
Argun kan vise til: